A4-0310/98

Πρόταση οδηγίας του Συμβουλίου που αφορά την εκτέλεση τακτικών δρομολογίων με οχηματαγωγά και ταχύπλοα επιβατικά σκάφη στην Κοινότητα (COM(98)0071 - C4-0162/98 - 98/0064(SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Άρθρο 1

>Αρχικό κείμενο>

Στόχος της παρούσας οδηγίας είναι να καθορισθούν οι όροι ασφαλούς εκτέλεσης των τακτικών δρομολογίων με οχηματαγωγά και ταχύπλοα επιβατικά σκάφη από ή προς λιμένες των κρατών μελών της Κοινότητας και να παρασχεθεί το δικαίωμα στα κράτη μέλη να διεξάγουν, να συμμετέχουν ή να συνεργάζονται σε οιαδήποτε έρευνα ναυτιλιακών περιστατικών ή ατυχημάτων στα δρομολόγια αυτά.

>Κείμενο μετά την ψηφοφορία στο ΕΚ>

Στόχος της παρούσας οδηγίας είναι

η θέσπιση ενός καθεστώτος υποχρεωτικής επιθεώρησης από τα κράτη υποδοχής με στόχο την επίτευξη ομοιόμορφου επίπεδου ασφάλειας στην εκτέλεση των τακτικών δρομολογίων με οχηματαγωγά και ταχύπλοα επιβατικά σκάφη από ή προς λιμένες των κρατών μελών της Κοινότητας και να παρασχεθεί το δικαίωμα στα κράτη μέλη να διεξάγουν, να συμμετέχουν ή να συνεργάζονται σε οιαδήποτε έρευνα ναυτιλιακών περιστατικών ή ατυχημάτων στα δρομολόγια αυτά.

(Τροπολογία 2)

Άρθρο 2, σημείο βα) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

βα) «επιβάτης»: κάθε άτομο εκτός από τον πλοίαρχο και τα μέλη του πληρώματος ή άλλα πρόσωπα που απασχολούνται, υπό οποιαδήποτε ιδιότητα σε σκάφος εν πλω, σε σχέση με τις λειτουργίες του σκάφους[semigr ]

(Τροπολογία 3)

Άρθρο 2, σημείο ε), εδάφιο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Οι υπηρεσίες με οχηματαγωγό ro-ro ή με ταχύπλοο επιβατικό σκάφος προς και από τον ίδιο λιμένα, συμμορφώνονται επίσης με την παρούσα οδηγία εφόσον ο πλους εκτείνεται πέραν της περιοχής του λιμένα[semigr ]

(Τροπολογία 4)

Άρθρο 2, σημείο στα) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

στα) «περιοχή του λιμένα»: άλλη περιοχή πλην της θαλάσσιας περιοχής σύμφωνα με το άρθρο 2 της οδηγίας 98/.../ΕΚ σχετικά με τους κανόνες ασφαλείας και τα πρότυπα για τα επιβατικά σκάφη[semigr ]

(Τροπολογία 5)

Άρθρο 2, σημείο ι)

>Αρχικό κείμενο>

ι) «κράτος υποδοχής», ένα κράτος μέλος από τους λιμένες του οποίου ή προς τους λιμένες του οποίου ένα οχηματαγωγό πλοίο ή ένα ταχύπλοο επιβατικό σκάφος εκτελεί τακτικό δρομολόγιο[semigr ]

>Κείμενο μετά την ψηφοφορία στο ΕΚ>

ι) «κράτος υποδοχής», ένα κράτος μέλος από

τον λιμένα ή τους λιμένες του οποίου ή προς τον λιμένα ή τους λιμένες του οποίου ένα οχηματαγωγό πλοίο ή ένα ταχύπλοο επιβατικό σκάφος εκτελεί τακτικό δρομολόγιο[semigr ]

(Τροπολογία 6)

Άρθρο 5, παράγραφος 1, σημείο β)

>Αρχικό κείμενο>

β) επιθεωρούνται ενόψει της έκδοσης πιστοποιητικών σύμφωνα με τις σχετικές διαδικασίες και κατευθύνσεις που περιέχει το ψήφισμα Α.746(18) της συνέλευσης του ΙΜΟ σχετικά με τις κατευθύνσεις επιθεώρησης με βάση εναρμονισμένο σύστημα επιθεώρησης και πιστοποίησης και σύμφωνα με τη μορφή που έχουν οι κατευθύνσεις κατά την ημερομηνία έκδοσης της παρούσας οδηγίας ή με διαδικασίες που έχουν καθορισθεί για να επιτευχθεί ο ίδιος στόχος.

>Κείμενο μετά την ψηφοφορία στο ΕΚ>

β) επιθεωρούνται ενόψει της έκδοσης ιστοποιητικών σύμφωνα με τις σχετικές διαδικασίες και κατευθύνσεις που περιέχει το ψήφισμα Α.746(18) της συνέλευσης του ΙΜΟ σχετικά με τις κατευθύνσεις επιθεώρησης με βάση εναρμονισμένο σύστημα επιθεώρησης και πιστοποίησης και σύμφωνα με τη μορφή που έχουν οι κατευθύνσεις κατά την ημερομηνία

της επιθεώρησης σύμφωνα με το 13 ή με διαδικασίες που έχουν καθορισθεί για να επιτευχθεί ο ίδιος στόχος.

(Τροπολογία 7)

Άρθρο 5, παράγραφος 2, σημείο α)

>Αρχικό κείμενο>

α) πληρούν τα πρότυπα που έχουν ορισθεί για την κατάταξή τους με τους κανόνες αναγνωρισμένου οργανισμού, ή κανόνες αποδεκτούς ως ισότιμους από τις αρχές του κράτους νηολόγησης για την κατασκευή και συντήρηση του κύτους τους, του μηχανολογικού και ηλεκτρολογικού εξοπλισμού τους και της εγκατάστασης ελέγχου[semigr ]

>Κείμενο μετά την ψηφοφορία στο ΕΚ>

α) πληρούν τα πρότυπα που έχουν ορισθεί για την κατάταξή τους με τους κανόνες αναγνωρισμένου οργανισμού,

όπως αυτός ορίζεται στην οδηγία του 94/57/ΕΚ του Συμβουλίου, ή κανόνες αποδεκτούς ως ισότιμους από τις αρχές του κράτους νηολόγησης για την κατασκευή και συντήρηση του κύτους τους, του μηχανολογικού και ηλεκτρολογικού εξοπλισμού τους και της εγκατάστασης ελέγχου[semigr ]

(Τροπολογία 8)

Άρθρο 5, παράγραφος 2, σημείο β)

>Αρχικό κείμενο>

β) διαθέτουν όργανο καταγραφής δεδομένων του ταξιδίου (VDR) με σκοπό να διατίθενται πληροφορίες σε περίπτωση έρευνας περιστατικού. Το VDR πρέπει να πληροί τα πρότυπα επιδόσεων του ψηφίσματος Α.861(20) της συνέλευσης του ΙΜΟ της 27ης Νοεμβρίου 1997 και να πληροί τα πρότυπα δοκιμής που ορίζει το πρότυπο αριθ. 61996 του IEC. Ωστόσο, για τα VDR που τοποθετούνται σε οχηματαγωγά ή ταχύπλοα επιβατικά σκάφη κατασκευασμένα πριν την έκδοση της παρούσας οδηγίας, μπορούν να χορηγηθούν απαλλαγές σχετικά με τη συμμόρφωση προς ορισμένες απαιτήσεις. Οι απαλλαγές και οι όροι χορήγησής τους εκδίδονται σύμφωνα με τη διαδικασία που ορίζει το άρθρο 12.

>Κείμενο μετά την ψηφοφορία στο ΕΚ>

β) διαθέτουν όργανο καταγραφής δεδομένων του ταξιδίου (VDR) με σκοπό να διατίθενται πληροφορίες σε περίπτωση έρευνας περιστατικού. Το VDR πρέπει να πληροί τα πρότυπα επιδόσεων του ψηφίσματος Α.861(20) της συνέλευσης του ΙΜΟ της 27ης Νοεμβρίου 1997 και να πληροί τα πρότυπα δοκιμής που ορίζει το πρότυπο αριθ. 61996 του IEC. Ωστόσο, για τα VDR που τοποθετούνται σε οχηματαγωγά ή ταχύπλοα επιβατικά σκάφη κατασκευασμένα πριν την έκδοση της παρούσας οδηγίας, μπορούν να χορηγηθούν απαλλαγές σχετικά με τη συμμόρφωση προς ορισμένες απαιτήσεις

για περίοδο πέντε ετών κατάνώτατο όριο. Οι απαλλαγές και οι όροι χορήγησής τους εκδίδονται σύμφωνα με τη διαδικασία που ορίζει το άρθρο 12.

(Τροπολογία 9)

Άρθρο 6, παράγραφος 3

>Αρχικό κείμενο>

3. Κάθε ναυτιλιακή εταιρεία ενημερώνει τα κράτη υποδοχής ότι, για τα πλοία ή τα σκάφη της που φέρουν σημαία άλλου κράτους μέλους, οι αρχές του κράτους νηολόγησης έχουν αποδεχθεί τη δέσμευσή της να πληροί τις απαιτήσεις που επιβάλλουν τα κράτη υποδοχής ως προϋπόθεση για να εκτελούν τακτικά δρομολόγια τα πλοία ή τα σκάφη της από έναν ή περισσότερους λιμένες τους.

>Κείμενο μετά την ψηφοφορία στο ΕΚ>

Διαγράφεται

(Τροπολογία 10)

Άρθρο 8, παράγραφος 3

>Αρχικό κείμενο>

3. Τα κράτη υποδοχής, όταν προγραμματίζουν μια αρχική επιθεώρηση, λαμβάνουν δεόντως υπόψη το πρόγραμμα λειτουργίας και συντήρησης του πλοίου ή του σκάφους.

>Κείμενο μετά την ψηφοφορία στο ΕΚ>

3. Τα κράτη υποδοχής, όταν προγραμματίζουν μια αρχική επιθεώρηση,

ορίζουν χρονικό όριο το πολύ ενός μηνός για την ολοκλήρωση αυτής της επιθεώρησης και, λαμβάνουν δεόντως υπόψη το πρόγραμμα λειτουργίας και συντήρησης του πλοίου ή του σκάφους.

(Τροπολογία 11)

Άρθρο 8, παράγραφος 4

>Αρχικό κείμενο>

4. Τα πορίσματα των ειδικών επιθεωρήσεων καταγράφονται σε έκθεση, της οποίας η μορφή θα καθορισθεί σύμφωνα με τη διαδικασία που ορίζει το άρθρο 12.

>Κείμενο μετά την ψηφοφορία στο ΕΚ>

4. Τα πορίσματα των ειδικών επιθεωρήσεων καταγράφονται σε έκθεση, της οποίας η μορφή θα καθορισθεί σύμφωνα με τη διαδικασία που ορίζει το άρθρο 12.

Τα εν λόγω πορίσματα ανακοινώνονται επίσης στο κράτος σημαίας, αν είναι διαφορετικό από το κράτος υποδοχής.

(Τροπολογία 12)

Άρθρο 8, παράγραφος 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

5α. Οι δαπάνες για την ειδική επιθεώρηση καθώς και για την επαλήθευση των αποδείξεων συμμόρφωσης βαρύνουν την επιχείρηση μόνο αν από την επιθεώρηση ή την επαλήθευση αποκαλυφθούν ελαττώματα που δικαιολογούν αναστολή λειτουργίας.

(Τροπολογία 13)

Άρθρο 11, παράγραφος 1

>Αρχικό κείμενο>

1. Η Επιτροπή καταρτίζει και συντηρεί βάση δεδομένων η οποία περιέχει όλα τα δεδομένα που παρέχουν τα κράτη μέλη σύμφωνα με τις διατάξεις του άρθρου 10 παράγραφος 4. Τα δεδομένα είναι προσπελάσιμα από όλες τις ενδιαφερόμενες αρχές των κρατών νηολόγησης και των κρατών υποδοχής. Η ναυτιλιακή εταιρεία που είναι αρμόδια για ένα οχηματαγωγό πλοίο ή ταχύπλοο επιβατικό σκάφος που εμπίπτει στο πεδίο της παρούσας οδηγίας, καθώς και όλα τα υπόλοιπα μέρη που έχουν επενδεδυμένο συμφέρον από τη λειτουργία του οχηματαγωγού πλοίου ή του ταχύπλοου επιβατικού σκάφους έχουν επίσης πρόσβαση στα δεδομένα υπό τους όρους που θα καθορισθούν σύμφωνα με τη διαδικασία που ορίζει το άρθρο 12.

>Κείμενο μετά την ψηφοφορία στο ΕΚ>

1. Η Επιτροπή καταρτίζει και συντηρεί βάση δεδομένων η οποία περιέχει όλα τα δεδομένα που παρέχουν τα κράτη μέλη σύμφωνα με τις διατάξεις του άρθρου 10 παράγραφος 4. Τα δεδομένα είναι προσπελάσιμα από όλες τις ενδιαφερόμενες αρχές των κρατών νηολόγησης και των κρατών υποδοχής. Η ναυτιλιακή εταιρεία που είναι αρμόδια για ένα οχηματαγωγό πλοίο ή ταχύπλοο επιβατικό σκάφος που εμπίπτει στο πεδίο της παρούσας οδηγίας, καθώς και όλα τα υπόλοιπα μέρη που έχουν επενδεδυμένο συμφέρον από τη λειτουργία του οχηματαγωγού πλοίου ή του ταχύπλοου επιβατικού σκάφους έχουν επίσης πρόσβαση στα δεδομένα υπό τους όρους που θα καθορισθούν σύμφωνα με τη διαδικασία που ορίζει το άρθρο 12.

Οι πληροφορίες για τα ιδιαίτερα στοιχεία των οχηματαγωγών ro-ro ή των ταχύπλοων επιβατικών σκαφών που επιτρέπεται να λειτουργούν σε εγχώρια ή διεθνή δρομολόγια, ή κάθε είδους επιχειρησιακοί περιορισμοί, θα διατίθενται επίσης με ηλεκτρονικά μέσα μέσω του Internet, ενώ παράλληλα θα αποτελούν τη βάση για την ετήσια επιθεώρηση που εκτίθεται στο νέο άρθρο 15α.

(Τροπολογία 15)

Άρθρο 15α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 15 α

Εκθέσεις

Εντός 12 μηνών από την έναρξη ισχύος της παρούσας οδηγίας, η Επιτροπή προβαίνει σε αξιολόγηση όπου εκτιμάται η συντελεσθείσα πρόοδος στον τομέα της ασφάλειας των πλοίων και σκαφών υπό το φως του ψηφίσματος του Συμβουλίου του 1994. Εν συνεχεία εκπονείται ετήσια έκθεση σχετικά με την ασφάλεια, όπου ενσωματώνονται τα δεδομένα που συλλέγονται από την Επιτροπή βάσει του άρθρου 10. Όλες αυτές οι εκθέσεις δίδονται στη δημοσιότητα.

(Τροπολογία 16)

Παράρτημα IV, τίτλος 12α (νέος)

>Αρχικό κείμενο>

>Κείμενο μετά την ψηφοφορία στο ΕΚ>

Χωρητικότητα και κατάταξη των θέσεων που είναι διαθέσιμες για τους επιβάτες

(Τροπολογία 17)

Παράρτημα IV, τίτλος 12β (νέος)

>Αρχικό κείμενο>

>Κείμενο μετά την ψηφοφορία στο ΕΚ>

Συνολικός αριθμός μελών του πληρώματος που εκτελούν τακτική υπηρεσία και συνολικός αριθμός μελών του πληρώματος που απασχολούνται προσωρινά ή περιστασιακά.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά την εκτέλεση τακτικών δρομολογίων με οχηματαγωγά και ταχύπλοα επιβατικά σκάφη στην Κοινότητα (COM(98)0071 - C4-0162/98 - 98/0064(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0071 - 98/0064(SYN)) ((ΕΕ C 108 της 7.4.1998, σελ. 122.))

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ και 84, παράγραφος 2 της Συνθήκης ΕΚ (C4-0162/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Μεταφορών και Τουρισμού (A4-0310/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.